Document ID: 31991D0272

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαΐου 1991 που παρέχει στη Γαλλική Δημοκρατία την άδεια να επιτρέπει προσωρινά την εμπορία ορισμένων ποικιλιών σπόρων αραβοσίτου προς σπορά που δεν ανταποκρίνονται στις απαιτήσεις της οδηγίας 66/402/ΕΟΚ του Συμβουλίου και ορισμένων ποικιλιών σπόρων ηλιάνθου προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου ( 91/272/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά σιτηρών ( 1 ), όπως τροποποιήθηκε τελευταία από την οδηγία 90/654/ΕΟΚ ( 2 ), και ιδίως το άρθρο 17,
την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας σπόρων προς σπορά ελαιούχων και κλωστικών φυτών ( 3 ), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 16,
τις αιτήσεις που υπέβαλε η Γαλλική Δημοκρατία,
Εκτιμώντας :
ότι, το 1990, στη Γαλλία ήταν ελλειμματική η παραγωγή ορισμένων ποικιλιών σπόρων αραβοσίτου, οι οποίες ανταποκρίνονται στις απαιτήσεις της οδηγίας 66/402/ΕΟΚ και, ως εκ τούτου, η παραγωγή δεν επαρκεί για την κάλυψη των αναγκών της χώρας αυτής -
ότι, το 1990, στη Γαλλία ήταν ελλειμματική η παραγωγή ορισμένων ποικιλιών σπόρων ηλιάνθου, οι οποίες ανταποκρίνονται στις απαιτήσεις της οδηγίας 69/208/ΕΟΚ και, ως εκ τούτου, η παραγωγή δεν επαρκεί για την κάλυψη των αναγκών της χώρας αυτής -
ότι είναι αδύνατο να καλυφθούν οι ανάγκες αυτές κατά τρόπο ικανοποιητικό με σπόρους προς σπορά που προέρχονται από άλλα κράτη μέλη ή από τρίτες χώρες που να ανταποκρίνονται σε όλους τους όρους που καθορίζονται από τις προαναφερθείσες οδηγίες -
ότι πρέπει, επομένως, να παρασχεθεί η άδεια στη Γαλλία μέχρι τις 31 Μαΐου 1991, να επιτρέψει την εμπορία σπόρων προς σπορά των προαναφερθέντων ειδών που δεν περιλαμβάνονται στον κοινό κατάλογο των ειδών γεωργικών φυτών ούτε στον εθνικό κατάλογο ποικιλιών του εν λόγω κράτους μέλους ούτε στους εθνικούς καταλόγους άλλων κρατών μελών -
ότι πρέπει, εξάλλου, να δοθεί η άδεια σε άλλα κράτη μέλη που δύνανται να εφοδιάσουν τη Γαλλία με τους σπόρους αυτούς, οι οποίοι δεν ανταποκρίνονται στις απαιτήσεις των προαναφερθεισών οδηγιών, να επιτρέψουν την εμπορία τέτοιων σπόρων, εφόσον αυτοί προορίζονται για τη Γαλλία-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Παρέχεται άδεια στη Γαλλική Δημοκρατία να επιτρέψει, μέχρι τις 31 Μαΐου 1991, την εμπορία στην επικράτειά της 452 κατ' ανώτατο όριο τόνων σπόρων αραβοσίτου προς σπορά ( Zea Mays L .) των ποικιλιών "Waxy", που δεν έχουν δείκτη FAO ανώτερο από 550 και δεν περιλαμβάνονται στον κοινό κατάλογο των ποικιλιών των ειδών γεωργικών φυτών ούτε στον εθνικό κατάλογο των ποικιλιών του εν λόγω κράτους μέλους ούτε στους εθνικούς καταλόγους των ποικιλιών των άλλων κρατών μελών . Η επίσημη ετικέτα φέρει την ένδειξη "προοριζόμενοι αποκλειστικά για τη Γαλλία ". Άρθρο 2
Τα άλλα κράτη μέλη εξουσιοδοτούνται να επιτρέψουν, σύμφωνα με τους όρους που προβλέπονται στο άρθρο 1, την εμπορία στην επικράτειά τους, μέγιστης ποσότητας 452 τόνων αραβοσίτου προς σπορά των προαναφερθεισών ποικιλιών, εφόσον αυτοί προορίζονται αποκλειστικά για τη Γαλλία . Η επίσημη ετικέτα φέρει την ένδειξη : "προοριζόμενοι αποκλειστικά για τη Γαλλία ". Άρθρο 3
Η Γαλλική Δημοκρατία εξουσιοδοτείται να επιτρέψει, μέχρι τις 31 Μαΐου 1991, την εμπορία στην επικράτειά της 70 κατ' ανώτατο όριο τόνων σπόρων ηλιάνθου προς σπορά ( Helianthus annuus L .) ποικιλιών με περιεκτικότητα σε ελαϊκό οξύ όχι κατώτερης από 80 % της συνολικής περιεκτικότητας σε λιπαρά οξέα που δεν περιλαμβάνονται στον κοινό κατάλογο των ποικιλιών των ειδών γεωργικών φυτών ούτε στον εθνικό κατάλογο των ποικιλιών αυτού του κράτους μέλους ούτε και στους εθνικούς καταλόγους των ποικιλιών των άλλων κρατών μελών ". Άρθρο 4
Παρέχεται η άδεια στα άλλα κράτη μέλη να επιτρέψουν, σύμφωνα με τους όρους που προβλέπονται στο άρθρο 3, την εμπορία στην επικράτειά τους, 70 κατ' ανώτατο όριο τόνων σπόρων ηλιάνθου προς σπορά των εν λόγω ποικιλιών, εφόσον αυτοί προορίζονται αποκλειστικά για τη Γαλλία . Η επίσημη ετικέτα θα έχει την ένδειξη : "προοριζόμενοι αποκλειστικά για τη Γαλλία ". Άρθρο 5
Τα κράτη μέλη ανακοινώνουν στην Επιτροπή, πριν από τις 31 Ιουλίου 1991, τις ποσότητες των σπόρων προς σπορά που έχουν τεθεί σε εμπορία στην επικράτειά τους σύμφωνα με την παρούσα απόφαση . Η Επιτροπή πληροφορεί σχετικά τα άλλα κράτη μέλη . Άρθρο 6
Η παρούσα απόφαση απευθύνεται στα κράτη μέλη . Βρυξέλλες, 14 Μαΐου 1991 .

Labels: 3
17
6